**Výzva na predloženie žiadosti o zaradenie do DNS**(ďalej len „Výzva“)

zákazka s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa /obstarávateľa**

Názov: MARIANUM – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing, Milan Hamala

E-mail: [milan.hamala@marianum.sk](mailto:milan.hamala@marianum.sk)

Telefón: +421 2 50 700 118

1. **Všeobecná špecifikácia predmetu zákazky**

Názov: Dynamický nákupný systém – vodoinštalačné, kanalizačné a kúrenárske práce

CPV:

**Hlavný slovník:**

45330000-9 Kanalizačné a sanitárne práce

**Dodatočný kód CPV:**

45112000-5 Výkopové zemné práce a presun zemíny

45331100-7 Inštalovanie ústredného kúrenia

39370000-6 Vodoinštalácie

44162000-3 Potrubné rozvody/siete

45231300-8 Stavebné práce na stavbe potrubných vedení vody a kanalizácie

71324000-5 Služby týkajúce sa výpočtu stavebných nákladov

90512000-9 Služby na prepravu odpadu

90513000-6 Služby na spracovanie a likvidáciu nie nebezpečného odpadu

60000000-8 Dopravné služby (bez prepravy odpadu)

Druh: Stavebná práca, tovar, služba

Elektronická aukcia: Nie

**Opis predmetu zákazky**

Predmetom zákazky je zriadenie Dynamického nákupného systému pre zabezpečenie realizácie zákaziek pre potreby verejného obstarávateľa. Uvedené zákazky súvisia so zabezpečením správy a údržby majetku zvereného verejnému obstarávateľovi.

Súčasťou každej zákazky bez základnej technickej dokumentácie vyhlasovanej v tomto DNS bude riadená obhliadka priestorov za účasti všetkých záujemcov, spoločné zadefinovanie jednotlivých položiek a spracovanie odhadu nákladov. Následne bude stanovená predpokladaná hodnota zákazky a záujemcovia/uchádzači predložia svoje ponuky. Vo všeobecnosti sa jedná o práce menšieho rozsahu, havárie, riešenie havarijných stavov.

Verejný obstarávateľ môže zadávať v rámci zriadeného DNS aj zákazky s už spracovaným výkazom výmer, s hotovou projektovou dokumentáciou, bez riadenej spoločnej obhliadky priestorov.

V prípade havárií a potreby riešenia havarijných stavov budú všetci zaregistrovaní uchádzači upozornený na skrátené termíny predkladania ponúk.

Trvanie DNS: **24 mesiacov**

Zmluva: **Objednávka**

1. **Predpokladaná hodnota DNS**

**69 000,00** € bez DPH

1. **Rozdelenie zákazky na časti- nie**
2. **Miesto a čas plnenia predmetu zákazky:**

**Miesto:** Prevádzky a strediská v Bratislave

**Čas:** v zmysle jednotlivých výziev ku konkrétnym zákazkám

1. **Obhliadka:**

Obhliadka priestorov bude riadená a spoločná pre všetkých záujemcov v rámci jednotlivých zákaziek – výziev.

1. **Typ zmluvného vzťahu:** Objednávky s VOP.
2. **Hlavné podmienky financovania :**

Predmet zákazky bude financovaný z vlastných zdrojov, platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Vyžaduje sa splnenie podmienok účasti osobného postavenia:

a) podľa § 32 ods. 1 písm. e) ZVO, t. j. uchádzač musí byť oprávnený dodávať predmetné tovary, uskutočňovať stavebné práce alebo poskytovať službu, ;

b) podľa § 32 ods. 1 písm. f) ZVO, t. j. že uchádzač nemá uložený zákaz účasti vo verejnom obstarávaní.

Splnenie podmienok účasti uchádzač preukazuje čestným vyhlásením- prílohy č. 2 tejto výzvy.

1. **Komunikácia a vysvetľovania:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Každý hospodársky subjekt/záujemca má možnosť registrovať sa do systému JOSEPHINE. Samostatný dokument Technické nároky systému JOSEPHINE si môžete stiahnuť [TU](https://store.proebiz.com/docs/josephine/sk/Technicke_poziadavky_sw_JOSEPHINE.pdf).

Predkladanie ponúk je pri zákazkách s nízkou hodnotou umožnené aj neautentifikovaným hospodárskym subjektom.

[Skrátený návod registrácie](https://store.proebiz.com/docs/josephine/sk/Manual_registracie_SK.pdf) rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE, vrátane opisu základných obrazoviek systému. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) rýchlo a jednoducho prevedie uchádzača procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad uchádzač nájde tiež opis základných obrazoviek systému. V prípade potreby je možné kontaktovať linku podpory Houston PROEBIZ na t. č. +421 220 255 999 alebo e-mailom na: houston@proebiz.com.

1. **Predkladanie žiadostí o zaradenie do DNS:**

**Lehota: 2**4.11.2021 - do 10:00 hod.

**Spôsob: prostredníctvom systému JOSEPHINE na adrese:**

<https://josephine.proebiz.com/sk/tender/15267/summary>

Žiadosť o zaradenie do DNS sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Verejný obstarávateľ odporúča uchádzačom predkladať žiadosť v dostatočnom časovom predstihu. Žiadosť uchádzača predložená po uplynutí lehoty na predkladanie ponúk nebude zaradená do DNS. Verejný obstarávateľ umožní predkladanie žiadostí aj v dodatočnom termíne po zverejnení správy o zriadení DNS.

1. **Obsah žiadosti :**

Žiadosť o zaradenie do DNS musí obsahovať riadne vyplnené a podpísané:

1. Vyplnená a podpísaná žiadosť o zaradenie do DNS, v zmysle prílohy č 1
2. Splnenie podmienok účasti.- čestné vyhlásenie podľa prílohy č.2

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

**Prílohy:**

Príloha č. 1 - Vzor Žiadosti o zaradenie do DNS

Príloha č. 2 – Splnenie podmienok účasti- čestné vyhlásenie

Príloha č. 3 – vzor objednávky a VOP